stanford-oval/wikipedia huggingface dataset:
Henri Matisse
Elämä

Matisse syntyi Le Cateau-Cambrésissa Pohjois-Ranskassa. Hän aloitti oikeustieteen opinnot, mutta innostui maalausharrastuksesta maatessaan leikkauksen jälkeen vuoteenomana vuonna 1890. Hän vaihtoi lakikirjat taideopintoihin, ensin Académie Julianissa ja sitten Gustave Moreaun oppilaana École des Beaux-Artsissa. Matissen varhaisissa töissä näkyy impressionistien vaikutus. Hänen nuoruusvuosiensa sankareita olivat Eduard Manet ja Paul Cézanne.
Vuoden 1904 paikkeilla Matisse tutustui pointillismiin, etenkin Georges Seuratin ja Paul Signacin töihin. Hän vietti aikaa Ranskan eteläosassa maalaamassa, ja siellä hänen värinkäyttönsä muuttui rohkeammaksi. Vuosina 1905–1906 Matissen teokset yhdessä André Derainin, Georges Rouaultin ja Maurice de Vlaminckin kanssa Syyssalongissa (Salon d’Automne) ja Salon des Indépendantsissä herättivät keskustelua. Ryhmää kutsuttiin pilkkanimellä Les fauves eli Pedot.
1910-luvun alussa Matisse matkusteli ulkomailla (Saksassa, Venäjällä ja Marokossa). Vuonna 1918 hän järjesti yhteisnäyttelyn Pablo Picasson kanssa. 1920-luvulla hän suunnitteli puvut ja lavasteet  Djagilevin baletille.
Toisen maailmansodan aikana Matisse asui Etelä-Ranskassa. Hän oli sairaana ja teki siksi pienikokoisia töitä, muun muassa kirjankuvituksia. Sodan jälkeen hän pääsi toteuttamaan suurempia teoksia. Kuuluisia tämän ajan teoksia on Vencen kappeli (1951), jonka arkkitehtuuri, lasimaalaukset ja sisustus ovat kokonaan Matissen käsialaa. Viimeinen suurikokoinen maalaus on vuonna 1948 maalattu punasävyinen sisäkuva. Matisse kuoli vuonna 1954.
Matisse-museo

Musée Matisse Nizzassa esittelee laajan kokoelman hänen töitään koko taiteilijauransa ajalta. Museossa on maalauksia, veistoksia, piirustuksia ja valokuvia sekä Matissen kuvittama kirjakokoelma. Museo sijaitsee Nizzassa Cimiez'n kaupunginosan puutarhassa samassa 1600-luvun huvilassa, jossa Matisse asui elämänsä viimeiset vuosikymmenet. Hänet on myös haudattu museon lähelle.
Teoksia

Tanssi 1909 ja 1910
Odaliski-maalaukset
Kirjallisuutta

Barr, Alfred Hamilton: Matisse: His Art and His Public.  Museum of modern art, 1951.
Blum, Shirley Neilsen: Henri Matisse: Rooms with a View.  The Monacelli Press, 2010.  ISBN 978-1580932950
Duhême, Jacqueline: Petite main chez Henri Matisse.  Editions Gallimard, 2009.  ISBN 9782070620470
Finsen, Hanne: Matisse, Rouveyre: correspondance.  Flammarion, 2001.  ISBN 9782080101839
Flam, Jack: Matisse and Picasso: The Story of Their Rivalry and Friendship.  Basic Books, 2008.  ISBN 9780786723836
Flam, Jack D.: Matisse on Art.  University of California Press, 1995.  ISBN 9780520200326
Gowing, Lawrence: Matisse.  Thames and Hudson, 1979.  ISBN 9780500181713
Müller, Karin: Métamorphoses de Matisse: Roman d'une vie.  Editions Guéna-Barley, 2013.  ISBN 9782919058068
Percheron, René & Brouder, Christian: Matisse: de la couleur à l'architecture.  Citadelles & Mazenod, 2002.  ISBN 978-2850881824
Russell, John: The World of Matisse: 1869–1954.  Time Life Books, 1969.
Russell, John: Matisse: Father and Son.  Harry N. Abrams, 2001.  ISBN 9780810929913
Spurling, Hilary: The Unknown Matisse: A Life of Henri Matisse: The Early Years, 1869–1908.  University of California Press, 2001.  ISBN 9780520222038
Spurling, Hilary: Matisse the Master: A Life of Henri Matisse, the Conquest of Colour, 1909–1954.  Knopf, 2005.  ISBN 9780679434290
Wright, Alastair: Matisse and the Subject of Modernism.  Princeton University Press, 2006.  ISBN 9780691119472
Aiheesta muualla

Kuvia tai muita tiedostoja aiheesta Henri Matisse Wikimedia Commonsissa
Henri Matisse Biography Henri Matisse – Biography, Artworks, and Quotes. Viitattu 3.11.2018 (englanniksi).
Henri Matisse – French Painter, Draftsman, and Collagist TheArtStory. Viitattu 3.11.2018 (englanniksi).
McMullen, Roy Donald: Henri Matisse Encyclopædia Britannica. 30.10.2018. Viitattu 3.11.2018 (englanniksi).
Henri Matisse, French, 1869–1954 MoMA. Viitattu 3.11.2018 (englanniksi).
White, Kathleen: 21 Facts About Henri Matisse Sothebys.com. 13.6.2018. Viitattu 3.11.2018 (englanniksi).
Henri Matisse Europeanassa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Taiwan  Japani  Tšekki  Australia  Kreikka  Korea  Romania  Kroatia  Alankomaat  Puola  Portugali  Venäjä  Vatikaani 
Tieteilijät:  CiNii 
Taiteenala:  Auckland  South Australia  FID  KulturNav  MusicBrainz  Museum of Modern Art  Musée d'Orsay  National Gallery of Canada  Victoria  RKD Artists  Städel  ULAN 
Henkilöt:  Deutsche Biographie  DDB  Trove  Yle 
Muut:  Europeana  SNAC  IdRef  Te Papa (New Zealand)
Medb

Joseph Christian Leyendecker: Kuningatar Maev (Medb), piirros, 1911.
Medb on Irlannin muinaistaruston Connachtin kuningatar. Keskeisissä kertomuksissa hänen puolisonsa on Ailill mac Máta, joskin hänellä oli ollut tätä ennen puolisoita, jotka olivat olleet myös Connachtin kuninkaita. Mebd hallitsee Cruachan (nykyisin Rathcroghan Roscommonin kreivikunnassa). Hän on Ulsterin kuninkaan Conchobar mac Nessan vihollinen ja entinen vaimo, ja hän käynnisti Táin Bó Cúailngen ("Cooleyn karjanryöstö"), jonka tavoitteena oli Ulsterin arvokkaan härän ryöstäminen.
Medbin ahneus aiheutti katkeran sodan Connachtin ja Ulsterin välille, ja vain Cuchulainn oli kyllin voimakas karkottamaan Connachtin joukot, vaikka Medbin taikavoimat koituivat lopulta myös hänen kuolemakseen. Medb oli seksuaalisesti kyltymätön, ja hänen himokkuutensa oli niin vahva, että pelkkä hänen näkemisensä imi miehistä voimat. Medb on saattanut olla Mabin esikuva.
Käännös suomeksi
Doreen Massey

Doreen Massey
| --- | --- |
Syntynyt:  3. tammikuuta 1944  Manchester  
Kuollut:  11. maaliskuuta 2016  (72 vuotta) Kilburn  
| --- | --- |
Palkinnot:  Fellow of the British Academy Fellow of the Royal Society of Arts Victoria Medal (1994) Vautrin Lud -palkinto (1998) Anders Retzius -mitali (2003) 
muokkaa - muokkaa wikitekstiä - muokkaa Wikidataa
Doreen Barbara Massey FRSA FBA FAcSS (3. tammikuuta 1944 – 11. maaliskuuta 2016) oli brittiläinen yhteiskuntatieteilijä ja maantieteilijä. Hän oli erikoistunut muun muassa marxilaiseen, feministiseen ja kulttuurimaantieteeseen. Hän oli Open Universityn maantieteen professori.
Ura

Massey syntyi Manchesterissä Englannissa ja vietti suurimman osan lapsuudestaan Wythenshawessa. Hän opiskeli Oxfordin yliopistossa ja myöhemmin Pennsylvanian yliopistossa, missä hän suoritti maisterin tutkinnon aluetieteestä.
Sen jälkeen hän aloitti uransa Centre for Environmental Studies (CES) ajatuspajassa Lontoossa. CESissä toimi useita keskeisiä  nyky-Britannian talousanalyytikkoja. Sinä aikana Massey aloitti yhteistyön muun muassa Richard Meeganin kanssa. Kun CES lopetti, hänestä tuli Open Universityn maantieteen professori.
Massey jäi eläkkeelle vuonna 2009. Open Universityn emeritanaprofessorina hän esiintyi edelleen kommentaattorina TV-ohjelmissa ja julkaisuissa erityisesti teollisuutta käsittelevissä ja alueellisissa aiheissa.
Doreen Masseyn keskeisiä tutkimusaloja olivat globalisaatio, epätasainen alueellinen kehitys, kaupungit ja paikan uudelleenmerkityksellistäminen. Vaikka hänet yhdistetään nykyaikaisen länsimaiseen kapitalistisen yhteiskunnan analyysiin, hän työskenteli myös Nicaraguassa, Etelä-Afrikassa ja Venezuelassa.
Hänen tilaa, paikkaa ja valtaa käsittelevä työnsä on vaikuttanut erittäin paljon useisiin tutkimusalueisiin.
Talousmaantiede

Masseyn varhainen työskentely CESissä loi perustan hänen työvoiman tilallisen jakautumisen teorialleen (Power Geometry). Sen mukaan sosiaalista eriarvoisuutta synnyttää kapitalistisen talouden epätasaisuus, joka luo jyrkät erot rikkaiden ja köyhien alueiden ja sosiaaliluokkien välille. "Tilalla on merkitystä" köyhyyden, hyvinvoinnin ja vaurauden kannalta.
Paikan taju

Vaikka Massey on puhunut paikan merkityksestä, hänen näkemyksensä ovat yhtäpitäviä myös stereotypioita tai pysähtyneisyyttä vastustavien näkemysten kanssa, joiden mukaan:
paikoilla ei ole yhtä vaan useita identiteettiä.
paikat eivät ole jäätyneet ajassa, ne ovat prosesseja.
paikat eivät ole koteloita, joissa on selkeä sisä- ja ulkopuoli.
Massey käytti Luoteis-Lontoossa sijaitsevaa Kilburn High Road -katua esimerkkinä siitä, mitä hän kutsui "progressiiviseksi" tai "globaaliksi" paikan tajuksi esseessä A Global Sense of Place.
Social Sciencen podcast-haastattelussa Massey puhuu näkemyksestään, että fyysinen tila on elävä:
"Suuri osa siitä mitä olen pyrkinyt tekemään kaikkien näiden vuosien aikana, joina olen kirjoittanut tilasta, liittyy tilan elävöittämiseen, sen dynaamiseksi ja merkitykselliseksi tekemiseen, ja korostaa sitä, kuinka merkittävä asema tilalla on elämässämme. Ennen kaikkea sanoisin, että tila ei ole tasainen pinta, jonka poikki kävelemme. Raymond Williams puhui tästä: Kun matkustat junassa maiseman halki, et matkusta kuolleen tasaisen pinnan yli tuossa tilassa, vaan menet monien meneillään olevien tarinoiden halki. Eli tila on kuolleen pinnan sijaan miljoonien tarinoiden neulatyyny: missä tahansa missä pysähdyt kävelylläsi, on talo, jolla on tarina.

Raymond Williams kertoi kuinka hän katsoi junan ikkunasta ja näki naisen puhdistamassa sadevesikaivoa. Juna kiihdytti edelleen, mutta tuo tilanne pysähtyi hänen mieleensä ikuisesti. Mutta nainen oli tietenkin keskellä omia askareitaan, ja se on tarina. Ehkä hän on menossa huomenna tapaamaan sisartaan, mutta ennen kuin hän menee, hänen on todellakin puhdistettava kaivo, koska hän on aikonut tehdä sen jo iän kaiken. Joten haluan nähdä tilan läpileikkauksena lukemattomista tarinoista, joissa me kaikki elämme kaiken aikaa. Tila ja aika liittyvät läheisesti toisiinsa."
Palkinnot ja kunniamerkit

2014 - American Geographers Associationin Presidential Achievement Award
2013 - Kunniatohtori, matematiikan ja luonnontieteiden tiedekunta, Zürichin yliopisto
2012 - Kunniatohtori, Charokópeio-yliopisto, Ateena
2010 - Hon DSc (Econ), Lontoon Queen Maryn yliopisto
2009 - Honorary Doctorate of Letters, Glasgow'n yliopisto
2006 - Honorary DLitt, National University of Ireland
2006 - Edinburghin yliopiston myöntämä Honorary Doctorate of Science
2003 - Royal Scottish Geographical Societyn 100-vuotismitali
2003 - Ruotsin antropologien ja maantieteilijöiden yhdistyksen myöntämä Kultainen Anders Retzius -mitali
2002 - Fellow, British Academy
2001 - Kunniajäsen, St. Hugh's College, Oxfordin yliopisto
2000 - Fellow, Royal Society of Arts
1999 - Fellow, Academy of Social Sciences
1998 - Prix Vautrin Lud ('Nobel de Géographie')
1994 - Royal Geographical Societyn Victoria-mitali
# Doreen Massey kieltäytyi vastaanottamasta Brittiläisen imperiumin ritarikunnan (OBE) palkintoa
Kirjallinen tuotanto

Cordey-Hayes, M., & D. B. Massey (1970), An operational urban development model of Cheshire. Lontoo: Centre for Environmental Studies.
Massey, D. B. (1971), The basic: service categorisation in planning Lontoo: Centre for Environmental Studies.
Massey, D. B. (1974), Towards a critique of industrial location theory Lontoo: Centre for Environmental Studies.
Massey, D. B., & P. W. J. Batey (eds)(1977), "Alternative Frameworks for analysis", Lontoo: Pion (ISBN 085086061X).
Massey, D. B., & A. Catalano (1978), Capital and land: Landownership by capital in Great Britain.  London: Edward Arnold (ISBN 0713161086 ja 0713161094 pehmeäkantinen).
Massey, D. B., & R. A. Meegan (1979), The geography of industrial reorganisation: The spatial effects of the restructuring of the electrical engineering sector under the industrial reorganisation corporation. Oxford ja New York: Pergamon Press.
Massey, D. B., & R. A. Meegan (1982), The anatomy of job loss: The how, why, and where of employment decline. Lontoo ja New York: Methuen.
Massey, D. B. (1984), Spatial divisions of labour: Social structures and the geography of production. New York: Methuen.
Massey, D. B. (1987), Nicaragua. Milton Keynes, England and Philadelphia: Open University Press.
Massey, D. B. (1988), Global restructuring, local responses. Atwood lecture. Worcester, Mass.: Graduate School of Geography, Clark University.
Ginwala, F., M. Mackintosh & D. B. Massey (1991), Gender and economic policy in a democratic South Africa. Milton Keynes, UK: Development Policy and Practice, Technology Faculty, Open University.
Massey, D. B. (1994), Space, place, and gender. Minneapolis: University of Minnesota Press.
Massey, D. B. (1995), Spatial divisions of labor: Social structures and the geography of production, 2nd edition. New York: Routledge.
Hall, S., Massey, D. B., & M. Rustin (1997), The next ten years. Lontoo: Soundings.
Allen, J., D. B. Massey, A. Cochrane (1998), Rethinking the region. New York: Routledge.
Massey, D. B (2005), For Space, London: Sage (ISBN 1412903610 & ISBN 1412903629).
Massey, D. B. (2007), World City, Cambridge: Polity Press.
Massey, D. B. (2010), World City, with new Preface: "After the Crash", July 2010. Cambridge: Polity Press.
Massey, Doreen. Samanaikainen tila. Toim. Mikko Lehtonen, Pekka Rantanen & Jarmo Valkonen. Suomentanut Janne Rovio. Vastapaino, 2008. ISBN 978-951-768-206-0
Aiheesta muualla

OU Radio Lecture 2006: Is the world really shrinking? OpenLearn. Viitattu 28.7.2021. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Kreikka  Korea  Alankomaat 
Tieteilijät:  CiNii 
Henkilöt:  DDB 
Muut:  SNAC  IdRef
Matteus (evankelista)

| Matteus (evankelista) |
| --- | --- |
 Pyhä Matteus Caravaggion maalaamana
Apostoli
Henkilötiedot
Pyhä Matteus oli synoptisten evankeliumien mukaan yksi Jeesuksen kahdestatoista opetuslapsesta ja apostolista.
Markuksen ja Luukkaan evankeliumeissa sekä Apostolien teoissa Matteus mainitaan apostolien nimiluettelossa. Johanneksen evankeliumissa häntä ei mainita.
Publikaanista Jeesuksen opetuslapseksi

Matteuksen evankeliumin mukaan Matteus asui Kapernaumissa ja toimi alun perin Rooman valtakunnan veronkerääjänä eli publikaanina. Tarinan mukaan Jeesus kutsui Matteuksen opetuslapsekseen työpaikaltaan tulliasemalta, ja tämän jälkeen Matteus järjesti kodissaan juhlat, johon hän oli kutsunut Jeesuksen ja opetuslasten lisäksi ystävänsä ja tuttavansa. Koska Markuksen evankeliumissa kerrotaan Leevi Alfeuksenpoika -nimisestä publikaanista aivan samoin, ovat raamatuntutkijat yleisesti päätelleet kyseessä olevan saman henkilön toinen nimi, vaikkei Raamatussa missään niin suoraan sanotakaan.
Evankeliumi Matteuksen mukaan

Kristinuskon piirissä apostoli Matteuksen uskottiin pitkään kirjoittaneen Evankeliumin Matteuksen mukaan. Käsitys perustui Eusebios Kesarealaisen nykyisin virheellisenä pidettävään tulkintaan Papiaan tekstistä.
Matteuksen muistopäivä

Matteuksen muistopäivä on katolisessa pyhimyskalenterissa 21. syyskuuta. Aikaisemmin sitä vietettiin myös protestanttisissa kirkoissa, ja Suomessakin se oli ennen vuotta 1774 pyhäpäivä.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhä apostoli ja evankelista Matteus Ortodoksi.net
Jacquier, Jacque Eugène: St. Matthew Catholic Encyclopedia. 1911. New York:  Robert Appleton Company. (englanniksi)
Jeesus ja apostolit
| --- | --- |
: Evankeliumeiden mukaan:  Simon Pietari  •  Andreas  •  Jaakob Sebedeuksen poika  •  Johannes Sebedeuksen poika  •  Filippus  •  Bartolomeus  •  Tuomas  •  Matteus  •  Jaakob Alfeuksen poika  •  Taddeus  •  Simon Kananeus  •  Juudas Iskariot  Apostolien teot ja Paavalin kirjeet:  Mattias  •  Paavali
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Puola  Portugali 
Henkilöt:  Deutsche Biographie  DDB
Massey Ferguson

Massey Ferguson 6480 Dynashift
Massey Ferguson 5445
Massey Ferguson on traktori- ja maatalouskonemerkki. Massey Ferguson (lyh. MF) on tunnettu erityisesti traktoreistaan, mutta se on johtavia valmistajia myös leikkuupuimureissa. Maailman ensimmäinen itsekulkeva leikkuupuimuri oli Massey-Harris-merkkinen.
Ferguson

Yhtiö syntyi vuonna 1953, kun kanadalainen maatalouskonevalmistaja Massey-Harris osti englantilaisen traktorivalmistajan Fergusonin. Vuosina 1953–1958 yhtiön nimi oli Massey-Harris-Ferguson, mutta se lyhennettiin sittemmin Massey Fergusoniksi. Ferguson-merkkisten traktorien valmistus alkoi 1930-luvun lopulla, kun traktorinvalmistaja David Brown ja Harry Ferguson alkoivat yhteistyössä valmistaa traktoreita, joissa oli kolmipistenostolaite. Ferguson-Brownien valmistusmäärä jäi kuitenkin kaikkiaan vain 1 350 traktoriin. Myöhemmin Harry Ferguson teki sopimuksen Henry Fordin kanssa traktorien valmistuksesta. Yhteistyö kuitenkin kariutui, Ferguson syytti Fordia patenttirikkomuksesta kolmipistenostolaitejärjestelmän käytöstä 8N-mallissa. Ferguson voitti oikeusjutun ja aloitti traktorinvalmistuksen omilla malleillaan TE ja TO. Ne eivät poikenneet Fordson 9N:stä muuten kuin vaihteistonsa ja moottoritehojensa suhteen. Fergusonien valmistus aloitettiin vuonna 1946 Coventryssä, Englannissa, ja vuonna 1948 Yhdysvalloissa. TE20-mallia valmistettiin aluksi bensiinikäyttöisinä mutta myöhemmin myös petrolikäyttöisinä. Dieselmoottori tuli saataville 1951. Nämä mallit tunnettiin ns. harmaina Ferguina. Niitä valmistettiin kaikkiaan yli puoli miljoonaa vuosina 1946–1956. Vuonna 1951 tuotantoon tulivat mallit TO30 ja TO35. 1953 Harry Ferguson myi yhtiönsä Massey-Harrisille.
Massey-Harris

Massey-Harrisin historia alkoi jo 1891, kun Daniel Massey ja A. Harris & Son Company yhdistyivät. Kumpikin yhtiö oli valmistanut maatalouskoneita jo pitkään. 1913-luvulla Massey-Harris -traktorit olivat suosittuja Yhdysvalloissa ja valmistusmaassaan Kanadassa. Massey-Harris valmisti nelivetotraktoreita jo 1930-luvulta alkaen. Hydraulinen nostolaite traktoreihin tuli vuonna 1950. Suosituin malli Euroopassa oli 820 Pony, johon sai Hanomagin valmistamaa dieselmoottoria. Yhdistymisen jälkeen Fergusoneja myytiin jonkin aikaa eri nimillä. Massey-Harris 50 ja Ferguson 40 olivat erinäköisiä, mutta teknisesti samoja, pohjautuen Ferguson 35:een. Vuonna 1957 esiteltiin Massey Ferguson 35, joka oli väritykseltään punaharmaa, kun Fergusonit olivat aiemmin harmaita ja Massey Harrisit punaisia. Moottoreiksi tuli Perkins.
Traktorimallit 1950- ja 60-luvulla

Vuonna 1958, traktorien väritys vaihtui punaiseksi ja nimet Massey-Fergusoneiksi. Traktoreita suomessa edusti aina vuoteen 1961 Farming Oy. Ensimmäisiä traktoreita Massey-Harriksen ja Fergusonin yhdistymisen jälkeen olivat:
Massey-Ferguson 35 ja Massey-Ferguson 65.
MF 35 oli 3-sylinterinen traktori ja se oli huomattavasti yleisempi näky MF 65 verrattuna.
35 oli 42 SAE hevosvoimaa ja 65 mark i oli 50 hevosvoimaa.
65 oli taas 4 sylinterinen joka oli mainoksen mukaan maailman ensimmäinen suurtehotraktori, jossa on Ferguson järjestelmä.
Vuonna 1961 MF 65 julkaistiin markkinoille uudistettu malli Mark II, siinä oli uusi Perkins-Diesel AD4.203 ja ulosoton kierroksiksi tuli 540 kierrosta minuutissa.
1960-luvulla esiteltiin 100-sarja, mm. mallit 130, 135, 165 ja 175. 100-sarjan myötä traktorit uudistuivat tekniikaltaan paljon. Multi-Power hydraulinen ylivaihde, jota voidaan käyttää ilman kytkintä, esiteltiin jo MF 35- ja 65-malleissa. Traktoreihin asennettiin Suomessa eri valmistajien turvaohjaamoja 1970-luvun alussa. 1970-luvun puolivälissä seurasi 500-sarja mm. 565 575, 590, 595 -mallit. Siihen tuli turvaohjaamo, vaikka traktorit olivat pitkälti samoja kun 100-sarjan koneet. 200-sarjan traktorit olivat hytittömiä versioita 500-sarjan alemmista traktoreista ja niitä myytiin Suomessa kotimaisella ohjaamolla. 1980-luvun alussa esiteltiin 2000-sarja, joka oli teknisesti monipuolisempi, tehokkaampi ja kalliimpi kuin vielä 100-sarjaan pohajutuva 600-sarja. 2000-sarjan koneissa oli 16+12 -nopeuksinen vaihteisto. 600-sarjaa seurasi 300-sarja. 1980-luvulla esiteltiin myös 3000- ja 3600-sarjat, jälkimmäisen sarjan koneiden tehot olivat yli 100 hv ja edellisen noin 100 hv:aan saakka. 3000-sarjassa uutta olivat ajotietokone, sähkösäätöiset nostolaitteet ja maksimissaan 48-nopeuksinen (ryömintävaihteistolla varustetuissa mallissa) vaihteisto suunnanvaihtajalla. Vakiona vaihteisto on 32-nopeuksinen lukuun ottamatta 16-vaihteisia E-malleja. Ranskassa valmistetut MF-traktorit tunnistaa valmistenumeron 7-alkuisuudesta.
Massey Ferguson nykyään

1960- ja 1970-luvuilla Massey Ferguson oli vahvassa asemassa Euroopan ja Pohjois-Amerikan markkinoilla, mutta 1980-luvun maatalouslaman aikana maatalouskoneiden kysyntä romahti ja yhtiö ajautui vakaviin taloudellisiin vaikeuksiin. Traktorivalmistus Yhdysvalloissa loppui ja leikkuupuimureiden valmistus Kanadassa eriytettiin omaksi yhtiökseen. Vuodesta 1994 lähtien MF on ollut amerikkalaisen maatalouskonekonsernin AGCO:n tuotemerkki. Vuonna 2006 MF-traktoreita valmistetaan kahdessa tehtaassa. Suurempi sijaitsee Beauvais'ssa, Ranskassa, jossa valmistetaan teknisesti kehittyneitä keskikokoisia ja suuria malleja. Toinen tehdas sijaitsee Brasiliassa, jossa valmistuu malleja muun muassa Etelä-Amerikan ja kehitysmaiden markkinoille sekä pieniä malleja Euroopan ja Yhdysvaltojen markkinoille. Lisäksi MF-traktoreita valmistetaan useissa tehtaissa esimerkiksi Lähi-idässä MF-lisenssillä. Leikkuupuimureita valmistetaan Randersissa Tanskassa sekä Hesstonissa Yhdysvalloissa. MF 4400–sarjan valmistus tapahtuu AGCO Corporationin Valtran traktoritehtaalla Suolahdessa. Sarja sisältää kolme mallia teholuokissa 74–98 hevosvoimaa. Massey Ferguson -traktoreita myy Suomessa Turun Konekeskus Oy
Hanomag-Cura, Argentiina

Vuonna 1971 Massey osti Rheinstahl Hanomag-Curin paikalliset tilat Argentiinasta (perustettiin vuonna 1960). Traktoreiden ja muiden maatalouskoneiden tuotanto vuoteen 1999 saakka.
Jotkut mallit valmistettiin Argentiinassa: 65R/250/252,, 165, 155, 150, 5160 S-2/S-4, 5140/5140-4 , 265, 255, 250, 250 S "viñatero", 8500 ja 9500.
Muut mallit: 1075, 1078, 1095h , 1098 , 1175/1175 S, 1185/1185 S, 1195 L, 1195 S-2/S-4, 1215 S-2/S-4, 1340 S-2/S-4, 1360 S2/S4, 1615 L/S 1615 L, 1640, 1650, 1670, 1690, 1465, 1475 "Super alto" , 1485, 1499 SX/1499 L.